Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa: 15.4.2014

Návrh stanoviska k 
Všeobecne záväznému nariadeniu hlavného mesta Bratislavy č. ..../2014 o určení výšky finančných prostriedkov určených na prevádzku a mzdy na žiaka základne umeleckej školy, poslucháča jazykovej školy, dieťa materskej školy a dieťa školského zariadenia
–––––––––––––––––––––––––––––––––––––––––––––––––––––––––––––––

Predkladá:                                                                     Materiál obsahuje:
Mgr. Rudolf. Kusý                                                        1. Návrh uznesenia
Starosta                                                                          2. Dôvodová správa                        
						                3. Návrh stanoviska
						                4. Návrh  VZN								
Spracovateľ:                                                                 Stanovisko právnej skupiny:                                           
Ing. Ľudovít Kollárik                                                     - nie je potreba právneho                     
prednosta    		 	                                          posúdenia                     
Mgr. Vladimír Novák
vedúci oddelenia školstva

Na rokovanie prizvať:
––––––––––––––––––-
Mgr. Vladimíra Nováka
vedúceho oddelenia školstva

apríl 2014

Návrh uznesenia: 

Miestne zastupiteľstvo

a. s c h v a ľ u j e

návrh stanoviska k
Všeobecne záväznému  nariadeniu hlavného mesta Bratislavy č. ..../2014 o určení výšky finančných prostriedkov určených na prevádzku a mzdy na žiaka základne umeleckej školy, poslucháča jazykovej školy, dieťa materskej školy a dieťa školského zariadenia

- s pripomienkami
- bez pripomienok

2. Dôvodová správa
Vážený pán 
Mgr. Rudolf Kusý, starosta
Mestská časť Bratislava-Nové Mesto
Junácka 1
832 91 Bratislava 3

Váš list číslo/zo dňa	Naše číslo				Vybavuje/linka		Bratislava
			MAGS OKSS 43856/2014-147892		Pisarčíková, 59356496	26.03.2014

Vec
Žiadosť o zaujatie stanoviska miestneho zastupiteľstva k návrhu všeobecne záväzného nariadenia

Vážený pán starosta, 

	v súlade s § 5 ods. 1 Pravidiel pre prípravu, schvaľovanie a vyhlasovanie všeobecne záväzných nariadení hlavného mesta Slovenskej republiky Bratislavy si Vás dovoľujem požiadať o zaujatie stanoviska miestneho zastupiteľstva k návrhu Všeobecne záväzné nariadenie hlavného mesta Slovenskej republiky Bratislavy o určení výšky finančných prostriedkov určených na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia (ďalej len „nariadenie).
	Stanovisko je potrebné doručiť do jedného mesiaca odo dňa požiadania. Ak v tejto lehote neoznámite stanovisko miestneho zastupiteľstva, má sa za to, že miestne zastupiteľstvo k nariadeniu nemá pripomienky. 
	
S úctou

Milan Ftáčnik
primátor

3. Návrh stanoviska k
Všeobecne záväznému  nariadeniu hlavného mesta Bratislavy č. ..../2014 o určení výšky finančných prostriedkov určených na prevádzku a mzdy na žiaka základne umeleckej školy, poslucháča jazykovej školy, dieťa materskej školy a dieťa školského zariadenia

Miestnemu zastupiteľstvo mestskej časti Bratislava – Nové Mesto
s ú h l a s í
s návrhom 
Všeobecne záväznému  nariadeniu hlavného mesta Bratislavy č. ..../2014 o určení výšky finančných prostriedkov určených na prevádzku a mzdy na žiaka základne umeleckej školy, poslucháča jazykovej školy, dieťa materskej školy a dieťa školského zariadenia

4. Návrh
Všeobecne záväzné nariadenie
hlavného mesta Slovenskej republiky Bratislavy
č. .../2014
z ............ 2014
o určení výšky finančných prostriedkov určených na prevádzku a mzdy na žiaka základnej umeleckej školy, poslucháča jazykovej školy, dieťa materskej školy
a dieťa školského zariadenia 

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z., § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a čl. 37 písm. m) Štatútu hlavného mesta Slovenskej republiky Bratislavy v znení dodatku č. 3 sa uznieslo:

§ 1
Úvodné ustanovenie
Toto všeobecne záväzné nariadenie (ďalej len „nariadenie”) určuje podrobnosti financovania a výšku finančných prostriedkov určených na mzdy a prevádzku škôl a školských zariadení zaradených v sieti škôl a školských zariadení Slovenskej republiky) (ďalej iba „sieť škôl“) v zriaďovateľskej pôsobnosti:
a)	hlavného mesta Slovenskej republiky Bratislavy (ďalej len „hlavné mesto“) na:
1. žiaka základnej umeleckej školy,
2. dieťa centra voľného času,
b)	štátom uznanej cirkvi alebo náboženskej spoločnosti alebo inej právnickej osoby alebo fyzickej osoby na:
1. 	žiaka základnej umeleckej školy do 15 rokov veku,
2. 	poslucháča jazykovej školy do 15 rokov veku,
3. 	dieťa materskej školy,
4. 	dieťa školského zariadenia do 15 rokov veku; v zariadení školského stravovania na žiaka školy,
c)	Bratislavského samosprávneho kraja na stravovanie žiakov do 15 rokov veku zo škôl v zriaďovateľskej pôsobnosti štátom uznanej cirkvi alebo náboženskej spoločnosti alebo inej právnickej osoby alebo fyzickej osoby.

§ 2
Príjemca finančných prostriedkov
Príjemcom finančných prostriedkov podľa tohto nariadenia je:
a)	základná umelecká škola a centrum voľného času v zriaďovateľskej pôsobnosti hlavného mesta,
b)	štátom uznaná cirkev alebo náboženská spoločnosť alebo iná právnická osoba alebo fyzická osoba ako zriaďovateľ takej základnej umeleckej školy, materskej školy  jazykovej školy a školského zariadenia, ktorých zriaďovateľom môže byť obec alebo okresný úrad a ktoré sú zriadené na území hlavného mesta,
c)	Bratislavský samosprávny kraj ako zriaďovateľ takého zariadenia školského stravovania, ktoré poskytuje stravu žiakom do dovŕšenia 15 rokov veku zo škôl v zriaďovateľskej pôsobnosti štátom uznanej cirkvi alebo náboženskej spoločnosti alebo inej právnickej osoby alebo fyzickej osoby.

§ 3
Spôsob určenia výšky finančných prostriedkov na kalendárny rok

(1) Pre základnú umeleckú školu a centrum voľného času v zriaďovateľskej pôsobnosti hlavného mesta sa určuje priemerná výška finančných prostriedkov určených na prevádzku a mzdy na:
a)	žiaka v individuálnej forme vyučovania a v skupinovej forme vyučovania; výška priemernej dotácie sa určí podielom schváleného rozpočtu) na mzdy a prevádzku všetkých základných umeleckých škôl v zriaďovateľskej pôsobnosti hlavného mesta a prepočítaného počtu žiakov podľa stavu k 15. septembru predchádzajúceho kalendárneho roka; prepočítaný počet žiakov v individuálnej forme vyučovania sa určí vynásobením počtu žiakov koeficientom 14 a v skupinovej forme vyučovania sa určí vynásobením počtu žiakov koeficientom 7,
b)	dieťa centra voľného času v zriaďovateľskej pôsobnosti hlavného mesta podielom schváleného rozpočtu2) na mzdy a prevádzku všetkých centier voľného času v zriaďovateľskej pôsobnosti hlavného mesta a počtom detí podľa stavu k 15. septembru predchádzajúceho kalendárneho roka.
(2) Pre školu a školské zariadenie v zriaďovateľskej pôsobnosti štátom uznanej cirkvi alebo náboženskej spoločnosti alebo inej právnickej osoby alebo fyzickej osoby sa určuje dotácia na:
a)	žiaka základnej umeleckej školy v individuálnej forme vyučovania vo výške 88% z finančných prostriedkov vypočítaných na žiaka v individuálnej forme vyučovania podľa odseku 1 písmeno a) a na žiaka v skupinovej forme vyučovania vo výške 88% z finančných prostriedkov vypočítaných na žiaka v skupinovej forme vyučovania podľa odseku 1 písmeno a), 
b)	dieťa centra voľného času vo výške 88% z finančných prostriedkov vypočítaných podľa odseku 1 písmeno b); počet detí v centre voľného času oznámi zriaďovateľ obci v termíne zberu údajov na účely poukazovania výnosu dane z príjmov obciam) podľa pokynov hlavného mesta,
c)	dieťa materskej školy vo výške 88 % z priemernej dotácie na mzdy a prevádzku na dieťa materskej školy v zriaďovateľskej pôsobnosti mestskej časti; priemerná dotácia na mzdy a prevádzku na dieťa materskej školy v zriaďovateľskej pôsobnosti mestskej časti sa vypočíta ako súčet finančných prostriedkov určených na materské školy za všetky mestské časti vydelený súčtom detí v týchto materských školách,
d)	dieťa školského klubu detí vo výške 88 % z priemernej dotácie na mzdy a prevádzku na dieťa školského klubu detí v zriaďovateľskej pôsobnosti mestskej časti; priemerná dotácia na mzdy a prevádzku na dieťa školského klubu detí v zriaďovateľskej pôsobnosti mestskej časti sa vypočíta ako súčet finančných prostriedkov určených na materské školy za všetky mestské časti vydelený súčtom detí v týchto školských kluboch detí; počet detí v školskom klube detí oznámi zriaďovateľ obci v termíne zberu údajov na účely poukazovania výnosu dane z príjmov obciam3) podľa pokynov hlavného mesta,
e)	poslucháča jazykovej školy vo výške 88 % z priemernej dotácie na mzdy a prevádzku na poslucháča jazykovej školy v zriaďovateľskej pôsobnosti mestskej časti; priemerná dotácia na mzdy a prevádzku na poslucháča jazykovej školy v zriaďovateľskej pôsobnosti mestskej časti sa vypočíta ako súčet finančných prostriedkov určených na jazykové školy za všetky mestské časti vydelený súčtom detí v týchto jazykových školách,
f)	žiaka školy v zariadení školského stravovania vo výške 88 % z priemernej dotácie na mzdy a prevádzku na žiaka školy v zariadení školského stravovania v zriaďovateľskej pôsobnosti mestskej časti; priemerná dotácia na mzdy a prevádzku na žiaka školy v zariadení školského stravovania v zriaďovateľskej pôsobnosti mestskej časti sa vypočíta ako súčet finančných prostriedkov určených na zariadenia školského stravovania za všetky mestské časti vydelený súčtom žiakov škôl,
g)	dieťa materskej školy pre deti so špeciálnymi výchovno-vzdelávacími potrebami, dieťa v školskom klube detí pri základnej škole pre žiakov so špeciálnymi výchovno-vzdelávacími potrebami, klienta centra špeciálno-pedagogického poradenstva a klienta centra pedagogicko-psychologického poradenstva a prevencie vo výške 50 % z finančných prostriedkov vypočítaných podľa osobitného predpisu.)
(3) Výšky finančných prostriedkov určených podľa odsekov 1 a 2 sú uvedené v prílohe č. 1 a prílohe č. 2 tohto nariadenia.

§ 4
Podmienky, spôsob a termín poskytovania finančných prostriedkov

(1) Podmienkou pre pridelenie dotácie príjemcovi podľa § 2 písm. b) a písm. c)  je predloženie písomnej žiadosti o poskytnutie dotácie najneskôr do 31. 12. roku, ktorý predchádza kalendárnemu roku, v ktorom sa dotácia poskytuje. 
(2) Žiadosť predložená podľa odseku 1 obsahuje najmä:
a)	názov zriaďovateľa,
b)	sídlo zriaďovateľa,
c)	korešpondenčnú adresu,
d)	číslo účtu určeného na príjem dotácie,
e)	názov a sídlo školy/školského zariadenia.

(3) Pri novovzniknutých školách/školských zariadeniach zriaďovateľ k žiadosti priloží aj kópiu rozhodnutia o zaradení školy/školského zariadenia do siete škôl, zriaďovaciu listinu školy/školského zariadenia) a v prípade právnej subjektivity školy/školského zariadenia doklad o pridelení IČO. Zriaďovateľ, ktorý žiada o dotáciu prvýkrát, predloží aj potvrdenie z banky o vedení účtu určeného na príjem dotácie, kópiu dokladu o IČO zriaďovateľa, výpis z obchodného registra, živnostenský list, ak je zriaďovateľom fyzická osoba–nepodnikateľ, uvedie v žiadosti rodné číslo. Príjemca písomnou formou bezodkladne oznámi hlavnému mestu akékoľvek zmeny v uvedených údajoch.
(4) V prípade nedodržania termínu podania žiadosti podľa odseku 1 sa dotácia poskytuje až od mesiaca nasledujúceho po mesiaci doručenia žiadosti hlavnému mestu. 
(5) Počtom detí/žiakov/poslucháčov rozhodným na výpočet a pridelenie dotácie v príslušnom kalendárnom roku je ich počet vykázaný v súlade so zberom údajov na účely poukazovania výnosu dane z príjmov obciam3) v termíne k 15. 9. kalendárneho roka, ktorý predchádza kalendárnemu roku, v ktorom sa dotácia poskytuje. 
(6) Počty detí centier voľného času a detí školských klubov detí vykazuje príjemca podľa stavu k 15. 9. kalendárneho roka, ktorý predchádza kalendárnemu roku, v ktorom sa dotácia poskytuje, a to podľa pokynov hlavného mesta.
(7) Príjemcovi podľa § 2 písm. b) sa finančné prostriedky poskytujú mesačne vo výške jednej dvanástiny z dotácie na príslušný kalendárny rok, najneskôr do 25. dňa príslušného mesiaca. 
(8) Príjemcovi podľa § 2 písm. c) sa finančné prostriedky poskytujú na základe zmluvy o poskytnutí finančných prostriedkov.
(9) Finančné prostriedky na príslušný kalendárny rok vypočítané podľa tohto nariadenia sa zaokrúhľujú na celé eurá nahor.
(10) Finančné prostriedky poskytnuté podľa tohto nariadenia podliehajú ročnému zúčtovaniu, ktorého spôsob určí hlavné mesto.
(11) Novovzniknutým školám a školským zariadeniam sú poskytnuté finančné prostriedky až po započítaní detí/žiakov/poslucháčov do zberu údajov na účely poukazovania výnosu dane z príjmov obciam.3)
(12) Hlavné mesto neposkytuje finančné prostriedky na záujmové vzdelávanie detí v centrách voľného času zriadených mimo územia hlavného mesta.

§ 5
Zrušovacie ustanovenie
Zrušuje sa všeobecne záväzné nariadenie hlavného mesta Slovenskej republiky Bratislavy č. 10/2012 o určení výšky dotácie na prevádzku a mzdy žiaka základnej umeleckej školy, poslucháča jazykovej školy, dieťa materskej školy a dieťa školského zariadenia.

§ 6
Účinnosť
Toto nariadenie nadobúda účinnosť 1. augusta 2014.

Milan Ftáčnik
primátor
Príloha č. 1
k všeobecne záväznému nariadeniu č. .../2014 

Výška dotácie na prevádzku a mzdy na žiaka základnej umeleckej školy a dieťa centra voľného času v zriaďovateľskej pôsobnosti hlavného mesta

P. č.	Subjekty zriadené hlavným mestom	Priemerná výška dotácie v eurách 	
1.	žiak základnej umeleckej školy v individuálnej forme vyučovania	1 079,32	
2.	žiak základnej umeleckej školy v skupinovej forme vyučovania	539,66	
3.	dieťa v centre voľného času	292,57	

Príloha č. 2 
k všeobecne záväznému nariadeniu č. ..../2014 

Výška dotácie na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia v zriaďovateľskej pôsobnosti štátom uznanej cirkvi alebo náboženskej spoločnosti alebo inej právnickej osoby alebo fyzickej osoby

P. č.	Subjekty zriadené štátom uznanou cirkvou alebo
náboženskou spoločnosťou alebo inou právnickou osobou
alebo fyzickou osobou	Výška dotácie 
v eurách	
1.	Základná umelecká škola, individuálna forma vyučovania	949,80	
2.	Základná umelecká škola, skupinová forma vyučovania	474,90	
3.	Materská škola	1 440,94	
4.	Jazyková škola	82,07	
5.	Školský klub detí	328,57	
6. 	Centrum voľného času 	257,46	
7.	Zariadenie školského stravovania 	141,32	
8.	Materská škola pre deti so špeciálnymi výchovno-vzdelávacími potrebami	2 063,39	
9.	Školský klub detí pri základnej škole pre žiakov so špeciálnymi výchovno-vzdelávacími potrebami vrátane internátnych škôl	399,36	
10.	Centrum špeciálno-pedagogického poradenstva	60,51	
11.	Centrum pedagogicko-psychologického poradenstva a prevencie	6,05